b'\n_START_ARTICLE_\n\xc3\x81lvaro Mutis\n_START_SECTION_\nBiografia\n_START_PARAGRAPH_\nNasqu\xc3\xa9 el 25 d\'agost de 1923 a la ciutat de Bogot\xc3\xa0, tot i que bona part de la seva inf\xc3\xa0ncia la pass\xc3\xa0 a B\xc3\xa8lgica per la professi\xc3\xb3 del seu pare. A la mort d\'aquest el 1932 Mutis retorn\xc3\xa0 a Col\xc3\xb2mbia, establint-se el 1956 a Ciutat de M\xc3\xa8xic._NEWLINE_Sense acabar els estudis primaris, el 1942 comen\xc3\xa7a a treballar com a periodista a l\'emissora de r\xc3\xa0dio Nuevo Mundo. Despr\xc3\xa9s de ser relacions p\xc3\xbabliques d\'Esso, Standar Oil, Panamerican i Columbia Pictures, entre d\'altres, publica el seu primer volum de poesia el 1948. Anteriorment havia publicat els seus poemes al diari El Espectador. En la novel\xc2\xb7la curta s\'inicia el 1978, per\xc3\xb2 no fou fins al 1986, amb la publicaci\xc3\xb3 de la primera novel\xc2\xb7la al voltant de Maqroll el Gaviero que no fou reconegut popularment.\n_START_SECTION_\nPremis\n_START_PARAGRAPH_\nEl 1974 fou guardonat amb el Premi Nacional de les Lletres de Col\xc3\xb2mbia i el 1983 amb el Premi Nacional de poesia de Col\xc3\xb2mbia. El 1989 fou guardonat amb el Premi M\xc3\xa8dici a la millor obra estrangera a Fran\xc3\xa7a, el 1997 fou guardonat amb el Premi Pr\xc3\xadncep d\'Ast\xc3\xbaries de les Lletres per l\'originalitat i comprom\xc3\xads intel\xc2\xb7lectual de la seva obra po\xc3\xa8tica i narrativa en la qual destaca el personatge "Maqroll el Gaviero", present en gran part de les seves p\xc3\xa0gines, i el 2001 fou guardonat amb el Premi Cervantes, m\xc3\xa0xim guard\xc3\xb3 de les lletres castellanes._NEWLINE_Gran amic d\'Octavio Paz i de Gabriel Garc\xc3\xada M\xc3\xa1rquez, d\'aquest \xc3\xbaltim n\'era el primer a llegir els seus esborranys.'